
Sally  B.  Salonions  Tryk. 


Mel.:  For  Frihed. 


I^or  Gerson 

Er  denne  Skaal  udbragt, 

I Gudbevares!  han  slet  ikke  tænker 
Nogen  vil  komme  med  saadanne  Rænker, 
See  blot  han  staaer  der  heelt  forsagt. 

Dog  er  han 
En  saare  vigtig  Mand ; 

Hvem  skulde  troe  naar  ved  Pult  han  kliner 
Stille  i Sind  og  med  værdige  Miner 
At  han  her  det  Hele  fører  an. 

Ja,  tro  ham 
Kun  ikke  alt  for  godt. 

Han  sin  Kommando  forstaaer  at  føre, 

Af  Raisonneren  ei  stort  vil  høre, 

Der  dandses  skal  efter  Piben  blot. 


I Grunden 

Han  er  en  Pokkers  Fyr. 

Lidet  kun  ret  finder  for  ham  Naade, 
Kunst  og  Theater  duer  knap  til  Maade. 
Paa  Alting  han  holde  vil  lidt  Styr. 


Saa  vide 

Hans  Blik  det  flyver  om, 

Bøger  og  Blade  han  og  inspicerer, 
Skarpt  og  gevaldigt  han  Alt  kritiserer 
: Og  fælder  saa  mangen  gruelig  Dom, 

See  derfor 

Han  frygtes  af  Enhver, 

Dog  skal  han  nu  ikke  længere  lide, 
Men  af  os  Alle  faa  her  at  vide, 

: At  Alle  ham  har  af  Hjertet  kjær. 


En  Skaal  da 
Han  nu  af  os  har  faaet; 

Gid  han  sit  Septer  længe  føre, 

Saa  skal  vel  Vognen  fremdeles  kjøre 
: Saa  prægtig,  som  hidtil  det  er  gaaet. 


Han  leve 

I Glæde  mange  Aar. 

Venner,  som  hidtil  han  overalt  finde, 
Lykken  han  til  sine  Fjed  maa  binde, 
: Kling  klang  tag  nu  en  lille  Taar. 


